MEDIESE HULP DEKKING
Waarom het u ‘n mediese skema nodig?
Die koste van privaat hospitalisasie en Minimum Kroniese voordele (VMV) het dramaties verhoog oor die afgelope paar jaar en daarom kan lede dit nie bekostig om self vir hierdie kostes te betaal nie. Die huidige toestand van Staatsfasiliteite en die gebrek aan kundige behandeling en tegnoloog dienste, noodsaak die publiek om hul gesondheidsorg risiko deur lidmaatskap aan ‘n geregisteerde mediese skema te bestuur. Die ekstra koste van ‘n Laataansluiterbeladings (LJP’s) van 5%-75% noodsaak persone verder om aan te sluit by ‘n mediese skema voordat hulle die ouderdom van 35 jaar bereik of vir ‘n periode langer as 90 dae sonder ‘n mediese skema is. Mediese skemas sal u privaat hospitalisasie onbeperk teen 100% van skematarief betaal vanaf dag een, wat aan u die nodige GEMOEDRUS bied dat u risiko vir hospitalisasie verseker is. ‘n Mediese skema sal ook volgens Mediese Skema wetgewing 26 VMV kroniese toestande tesame met ‘n verdere 270 alternatiewe kondisies betaal met bepaalde voorwaardes.
Die meeste mediese skema’s bied ‘n wye verskeidheid bekostigbare produkte wat u behoefte kan aanspreek o.a. Netwerkplanne waar u premie bepaal word n.a.v. u inkomste en familie grootte. Op ‘n hospitaalplan met of sonder ‘n Mediese Spaarrekening (MSR) het u dekking vir hospitalisasie, nooddienste asook VMV kronies terwyl u dag-to-dag voordele uit u sak bestuur of uit u MSR, wat oordraagbaar is indien u fondse teen 31 Des beskikbaar het. Indien u omvattend wil verseker kan u ‘n tradisionele of kombinasie van tradisioneel en nuwe generasie oorweeg. U het die opsie om u plan jaarliks te verander sonder enige onderskrywing. Lidmaatskap aan ‘n oop mediese skema kan met onderskrywing gepaard gaan o.a. 3 maande algemene wagperiode, 12 maande kondisie spesifieke wagperiode of ‘n Laataansluitersbelading van 5%-75%.
Mediese versekering (o.a. Clientéle) verseker nie u totale gesondheidsorgbehoefte nie en kan nie aan u gemoedrus bied nie aangesien dit normaalweg eers vanaf dag 3 dekking bied, en ook slegs ‘n voorafbepaalde kontantbedrag per prosedure betaal. In laasgenoemde geval sal u verantwoordelik wees vir enige kortbetalings. Mediese versekering het normaalweg algehele uitsluitings op bestaande toestande in vergelyking met geregistreerde mediese skemas wat u toestand slegs vir ‘n maksimum periode van 12 maande kan uitsluit. Lidmaatskap aan mediese versekering tel ook nie as lidmaatskapjare by ‘n mediese skema nie, gevolglik sal u moontlik belaai word met ‘n lewenslange LJP indien u oor 35 jaar oud is.
CMAC bied aan u die volgende oop mediese skemas o.a. Bonitas, Bestmed, Discovery, Fedhealth, Genesis, Hosmed, Keyhealth, La Health, Liberty, Momentum, Medihelp, Medshield, Profmed, Sizwe, Resolution Health, Spectramed, Selfmed, Topmed en Umvuzo (sien produk brosjure by aflaai skakel)